عدنان خیر الله

عدنان خيرالله ( عربي ژبه: عدنان خير الله طلفاح‎، وينګژباړه: ʿAdnān Khayr Allāḥ ; جنوري. 1939 - 4 می 1989) یو عراقي پوځي افسر او د صدام حسین اخښۍ ( د ساجدې طلحه ورور او د خیرالله طلحه زوی) او د تره زوی وو. نوموړي څو لقبونه درلودل او د عراق د انقلابي قوماندې شورا غړی هم وو. عدنان د 1979 کال څخه بیا تر خپلي مړیني پوري د عراق د دفاع وزیر په توګه دنده ترسره کړه، او په عراق کي د صدام حسین د بریالیتوب څخه څو ورځي وروسته پر وظیفه وټاکل شو. هغه په 1989 کي د چورلکي په یوه حادثه کي مړ سو. د عدنان د مړیني مرموزه حالت، د صدام سره د هغه شخړي او د احتمالي کودتا یو شمېر اوازې د دې لامل سوې چي یو شمېر خلکو ګومان کاوه چي نوموړی د صدام په امر وژل سوی دی.